Det syder, sprutter og er flydende, når fedtet fra juleanden eller flæskestegen kommer ud af ovnen.

Men selvom det er fristende at hælde det brandvarme, flydende fedt i køkkenvasken, hører det på ingen måder til i afløb og kloakker, hvor det stopper rør og pumper til.

Jeg tror, rotterne glæder sig ligeså meget til jul, som vi andre gør. Mads Langhoff, spildevandsmedarbejder

Derfor har kloakarbejdere en klar opfordring til kokke og opvaskere i de danske hjem:

- Vi vil jo gerne have, at folk smider fedtet i skraldespanden i stedet for i afløbet, siger Mads Langhoff, der er spildevandsmedarbejder i forsyningsvirksomheden Blue Kolding, til DR Trekanten.

Fedtet størkner nemlig og stopper både pumper og rør til, når det bliver kølet ned i kloakken.

- Fedtet giver os nogle driftmæssige udfordring med vores tekniske anlæg. Både på husstandspumper og pumpestationer, siger Mads Langhoff.

Dyrt at kalde folk på arbejde

Det er både dyrt og besværligt for forsyningsmedarbejderne at kalde ekstra mandskab på arbejde her i juledagene, når systemerne fedter til.

Derfor opfordrer direktøren i Blue Kolding, Per Holm, danskerne om at huske på én ting:

- I kloakken hører der grundlæggende kun de ting til, som man selv har spist først, siger han.

De eneste, der er glade for fedtet i kloakkerne, er nogle, vi måske ikke har så meget lyst til at give ekstra næring: